Procesul verbal al ședinței din data de 10.11.2015
Ședința a fost condusă de Manager General, Dr. Grasu Alis. 
Dr. Grasu Alis a anunțat că începe inventarierea echipamentelor instituției. Inventarierea are ca termen limită data de 15 decembrie a.c. Directorul economic, ec. Dumitrescu Iuliana a citit lista cu membrii comisiilor și a subcomisiilor de inventariere. 
S-au distribuit reprezentanților de la microstații rezultatele examenului de la medicina muncii. Restanțierii mai pot efectua examinarea pe data de 23-24 noiembrie a.c.

Dr. Grasu Alis a anunțat că anul acesta asigurările de malpraxis se vor face individual pe cont propriu fiecare persoană fiind liberă să aleagă societatea și tipul de asigurare.

Până marți, 17 noiembrie, se va face planificarea concediilor de odihnă pentru anul 2016. Planificarea va fi facută în 3 tranșe. 
S-au discutat problemele de la microstații referitoare la mașini, medicamente, probleme administrative. S-a anunțat ca toate microstațiile să aibă planul PSI afișat, stingătoarele verificate și încărcate.
În atelierul propriu al instituției la ora actuală se găsesc 13 mașini in curs de reparație.
Farmacia va avea în vedere ca medicamentele achiziționate să aiba minim 2 ani termen de valabilitate.
Dr. Grasu Alis a anunțat că se continuă consilierea psihologică pentru personalul operativ care a participat la evenimentele tragice de la clubul Colectiv.
Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.

În finalul ședinței caietele de control de la microstații au fost analizate și semnate de managerul general.

